ddrg/super_eurlex huggingface dataset:
FI Euroopan unionin virallinen lehti CE 88/383

(2004/C 88 E/0390)

KIRJALLINEN KYSYMYS E-2139/03

esittäjä(t): Maurizio Turco (NI) komissiolle

(26. kesäkuuta 2003)

Aihe: Uskonnonvapauden rikkominen ja uskonnollisen toiminnan harjoittamista koskevat lailliset rajoitukset Valko-Venäjällä

Helluntailainen evankelista Mikhail Balyk on kieltäytynyt maksamasta sakkoa, joka hänelle on langetettu rekisteröimättömän uskonnollisen järjestön uskonnollisten menojen ja toiminnan harjoittamisesta, joka on rikos Valko-Venäjän lain mukaan.

Balyk korostaa, että valtion viranomaiset ovat rikkoneet useita menettelysääntöjä häntä koskevaa pöytäkirjaa laatiessaan. Häntä ei itse asiassa ollut lähestytty aikana, jolloin hänen väitetään harjoittaneen laitonta toimintaa, eikä viranomaisilla ole näyttöä siitä, että hän olisi perustanut rekisteröimättömän uskonnollisen järjestön ja johtanut sitä.

Viime marraskuussa voimaan tulleen uskonnonharjoittamista koskevan uuden, entistä rajoittavamman lain mukaan:

a) järjestö voi rekisteröityä ja toimia laillisesti vain, jos siihen kuuluu vähintään 20 jäsentä; hallinnollisen säännöstön mukaan uskonnollinen järjestö ei kuitenkaan voi aloittaa toimintaansa, jollei sitä ole rekisteröity;

b) vain suurilla kansallisilla uskonnollisilla järjestöillä — tai niillä, joihin kuuluu vähintään kymmenen kuntaa vähintään neljältä alueelta maan yhteensä kuudesta alueesta — on oikeus perustaa munkki- tai nunnaluostareita tai muita koulutuslaitoksia uskonnollisen toiminnan harjoittamista varten.

Uusien järjestöjen on rekisteröidyttävä, ja nykyisten järjestöjen puolestaan on mukautettava toimintansa uuden lain edellytyksiä vastaavaksi 16. marraskuuta 2004 mennessä voidakseen jatkaa toimintaansa.

Uuden lain 19 artiklan mukaan munkki- ja nunnaluostareiden ja muiden luostarilaitosten on koostuttava vähintään kymmenestä jäsenestä, ja koulutuslaitoksissa on oltava pätevät kaksikieliset (venäjä ja valkovenäjä) opettajat.

Tällä hetkellä vain harvat valkovenäläiset järjestöt pystyvät täyttämään laissa asetetut edellytykset uskonnollisen toiminnan jatkamiselle.

Ottaen huomioon Euroopan unionin ja Valko-Venäjän väliset erinomaiset taloudelliset ja kaupalliset yhteistyösuhteet, voisiko komissio ilmoittaa:

— onko se tietoinen esitetyistä seikoista?
FI Euroopan unionin virallinen lehti CE 88/28

(2004/C 88 E/0030)

KIRJALLINEN KYSYMYS P-1384/03

esittäjä(t): Gian Gobbo (NI) komissiolle

(8. huhtikuuta 2003)

Aihe: Turkin miehitys Irakin kurdialueella

Irakin sodan syttyessä Turkin hallitus ilmoitti haluavansa miehittää sotilaallisesti kahdenkymmenen kilometrin vyöhykkeen, joka sijaitsee Irakin kurdialueella ja on osittain itsenäinen. Nato on hyväksynyt tämän päätöksen. Kurdialueen asukkaat vastustavat tätä humanitaarisista syistä, ja kurdien poliittiset edustajat ovat moneen kertaan ilmaisseet jyrkän vastustuksensa varoittaen aseellisesta vastarinnasta.

Mikä on komission kanta tähän jatkuvaan Turkin uhoamiseen?

Onko Turkin joukkojen sijoittaminen Irakin kurdialueelle valmistelua alueen yhdistämiseksi Turkkiin?

Eikö komissio ole sitä mieltä, että Turkin käytös on sopimatonta maalle, joka hakee EU:n jäsenyyttä?

Christopher Pattenin komission puolesta antama vastaus

(21. toukokuuta 2003)

Euroopan neuvosto on ilmoittanut unionin olevan sitoutunut kunnioittamaan Irakin alueellista koskemattomuutta ja kaikkien irakilaisten, mukaan luettuina vähemmistöjen, oikeuksia. Lisäksi se kehotti kaikkia alueen maita pidättäytymään toimenpiteistä, jotka voisivat johtaa epävakaisuuden lisääntymiseen. Näin ollen yksipuolista Turkin hyökkäystä Irakiin olisi tarkasteltava sen valossa, että Turkilla on ehdokasaseman unionissa.

Komissio on tietoinen siitä, että Turkki on vahvistanut olevansa sitoutunut kunnioittamaan Irakin alueellista koskemattomuutta ja että Turkin parlamentti on sallinut mahdollisen joukkojen siirtämisen Pohjois-Irakiin puolustautuakseen alueelleen kohdistuvaa hyökkäystä, pakolaistulvaa ja PKK-KADEK:n terroristitoimia vastaan. Huhtikuun 10. päivänä Yhdysvaltojen ulkoministeri Colin Powell ja ulkoministeri Abdullah Gul sopivat Yhdysvaltojen varmistavan, että Irakin kurdit eivät saisi hallintaansa Kirkukia, samalla kun Turkki voisi lähettää pienen tarkkailuryhmän auttamaan konfliktin estämisessä. Tätä järjestelyä ehdotettiin tilanteen yleisen vakauden edistämiseksi.
2.

luokituslaitos Standard and Poor's on tarkastanut yli puolet Palestiinan investointirahaston omaisuudesta, ja tulokset on julkaistu Palestiinan investointirahaston Internet-sivustolla (1),
FI Euroopan unionin virallinen lehti CE 78/671

(2004/C 78 E/0714)

KIRJALLINEN KYSYMYS E-3903/03

esittäjä(t): Roberta Angelilli (UEN) komissiolle

(17. joulukuuta 2003)

Aihe: Pankkiluottojen eriarvoinen kohtelu Democratici di Sinistra -puolueen maksamattomien velkojen tapauksessa

Democratici di Sinistra -puolue antoi vuonna 1996 Beta Immobiliare -yhtiölle, joka on perustettu vuonna 1995 omaisuuden ja kaikenlaisten omaisuusoikeuksien ostamista, rakentamista, hallinnointia, siirtämistä ja myyntiä varten, tehtäväksi laittaa puolueen tilit järjestykseen. Tehtävän suorittamiseksi Democratici di Sinistran paikallisyhdistykset antoivat Beta Immobiliare -yhtiön hoidettavaksi huomattavan määrän omaisuutta, josta saatavat myyntivoitot oli tarkoitus käyttää puolueen tilivajeiden kattamiseen. Tervehdyttämissuunnitelma kuitenkin epäonnistui. Lainoja myöntäneiden pankkien joukossa on Monte dei Paschi di Siena, jolta on vielä saamatta takaisin neljästä kyseiselle puolueelle myönnetystä lainasta 27 maksuerää, jotka vastaavat yhteensä usean miljoonan euron suuruista summaa. Näin huomattavasta rahasummasta huolimatta pankinjohtajat eivät näytä haluavan vaatia puoluetta maksamaan puuttuvia eriä, ja Italian pankin valvontaviranomaiset eivät ole ryhtyneet kyseisessä asiassa mihinkään toimiin. Lisäksi Democratici di Sinistra -puolueen puoluesihteeri Fassino ehdotti äskettäin kyseiseen tilanteeseen sellaista ratkaisua, että puolueelle myönnettäisiin 50 prosenttia alennusta lainoista. Vaikka ehdotusta ei ole vielä virallisesti hyväksytty, pankit selvästikin harkitsevat siihen suostumista.

1. Normaalisti pankit käynnistävät perintämenettelyn heti toisesta maksamattomasta maksuerästä alkaen. Tässä tapauksessa ei kuitenkaan ole ryhdytty perintätoimiin. Katsooko komissio, että kyseinen tapaus on vastoin kuluttajien tasavertaisen kohtelun periaatetta, sillä vallanpitäjät nauttivat suosituimmuuskohtelusta, kun taas tavalliset kansalaiset joutuvat maksamaan toisinaan hyvinkin kalliita korkoja ja lisäksi erilaisia maksuja kaikista pankkitapahtumista ja kalliita kuluja, jos heidän maksunsa viivästyvät?

2. Voiko komissio ilmoittaa, mitä pankkitoimintaa koskevaa yhteisön lainsäädäntöä edellä mainitussa tapauksessa sovelletaan, ja erityisesti millaisilla säännöksillä suojellaan kuluttajia näiden käyttäessä pankkipalveluja?

3. Onko edellä mainitussa tapauksessa kyse ”ylivelkaantumisesta”, josta Euroopan talous- ja sosiaalikomitea on useaan otteeseen ilmaissut kantansa ja johon liittyvissä asioissa se on usein pyytänyt komissiota ryhtymään toimiin?

David Byrnen komission puolesta antama vastaus

(5. helmikuuta 2004)

Parlamentin jäsenen esille tuomat asiat eivät kuulu yhteisön toimialaan.

Koska asianomaiset osapuolet eivät ole luonnollisia henkilöitä ja koska toiminta liittyy yritys- tai ammattitoimintaan, tapaukseen ei voida soveltaa kuluttajansuojasta annettuja yhteisön säännöksiä, joihin parlamentin jäsen viittaa.
FI Euroopan unionin virallinen lehti CE 78/835

(2004/C 78 E/0889)

KIRJALLINEN KYSYMYS E-3615/03

esittäjä(t): Esko Seppänen (GUE/NGL) komissiolle

(5. joulukuuta 2003)

Aihe: Vaelluslohien kalastaminen

Itämeren merkittäviin luonnonlohien kutupaikkoihin kuuluvat Pohjanlahden joet. Kun lohet siirtyvät kutupaikoilta merialtaisiin, ne ovat vapaasti myös niiden pyydettävissä, joilla ei ole velvollisuutta huolehtia vaelluslohien kannan säilymisestä. Ovatko komission mielestä nykyiset pyyntirajoitukset asianmukaisia kalakannan säilyttämiseksi ja voitaisiinko jäsenmaiden kiintiöissä ottaa huomioon niiden toimet kantojen säilyttämiseksi lisääntymisjoissa?

Franz Fischlerin komission puolesta antama vastaus

(21. tammikuuta 2004)

Itämeren lohenkalastuksen yhteisön tason sääntelyyn sisältyvät suurimmat sallitut saaliit (TACit) ja kiintiöt sekä tekniset toimenpiteet, joilla pyritään turvaamaan kalavarojen kestävä käyttö. Komissio perustaa TAC-ja kalastuskiintiöehdotuksensa tieteellisille lausunnoille, kuten yhteisessä kalastuspolitiikassa on tavanomainen käytäntö. Komissio uskoo, että tällaiseen menettelyyn perustuvan käytössä olevan kalastuksen sääntelyn avulla kalakannat on mahdollista säilyttää.

Yksittäisten jäsenvaltioiden kiintiöt perustuvat suhteellisen vakauden käsitteeseen, joka on yksi yhteisen kalastuspolitiikan tärkeistä osatekijöistä (ks. neuvoston asetuksen (EY) N:o 2371/2002 (1) 20 artiklan 1 kohta). Kansainvälisen Itämeren kalastuskomission (IBSFC) tasolla ja osana lohta koskevaa vuosien 1997—2010 toimintasuunnitelmaa vuonna 2002 hyväksytty suositus nro XIX saattaa kuitenkin tulevaisuudessa johtaa joihinkin sen suuntaisiin muutoksiin, jollaisia arvoisa parlamentin jäsen ehdottaa. Edellä mainitussa suosituksessa todetaan, että IBSFC päättää viljeltyjen lohien määrän kasvuun perustuvista lisäkalastusmahdollisuuksista, jotka jaetaan osapuolille suhteessa niiden tekemiin poikasistutuksiin. On myös huomattava, että voidakseen käyttää näitä lisäkalastusmahdollisuuksia kyseisen osapuolen on osoitettava, että se pystyy kohdentamaan kalastuksen ainoastaan viljeltyihin lohiin harjoittamalla lisä-kalastusmahdollisuuksia vastaavaa kalastusta ainoastaan tarkoin määritellyillä kalastusalueilla ja osallistumalla laajaan rasvaevän leikkausohjelmaan, jonka avulla luonnonvaraiset ja viljellyt lohet voidaan erottaa toisistaan. Tämän uuden kalastusstrategian tavoitteena on siirtää kalastus luonnonvaraisen lohen ja viljellyn lohen sekakalastuksesta kalastukseksi, jossa kohteena ovat pääosin viljellyt lohikannat.

(1) Neuvoston asetus (EY) N:o 2371/2002, annettu 20 päivänä joulukuuta 2002, elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa (EYVL L 358, 31.12.2002).
4.

Komissio on tietoinen, että julkisen ja yksityisen alan eri organisaatioilla on lukuisia järjestelyitä työntekijöille, jotka saavat lapsia tai kasvattavat niitä. Antamalla edellä selostetut parantavat linjaukset komissio on pyrkinyt oikeudenmukaisuuteen. Se on myös tietoinen, että uudet säännökset sietävät vertailun jäsenvaltioiden julkisen alan työntekijöihin sovellettaviin normeihin.
FI Euroopan unionin virallinen lehti CE 78/178

(2004/C 78 E/0184)

KIRJALLINEN KYSYMYS E-2849/03

esittäjä(t): Stavros Xarchakos (PPE-DE) komissiolle

(26. syyskuuta 2003)

Aihe: Yhteisön ympäristölainsäädännön täytäntöönpanoa koskevat valitukset tai oikeudenloukkaukset Kreikassa

Komission jäsen Wallström vastasi huomaavaisesti kysymykseeni E-1829/03 (1) sanoen, että on mahdollista kerätä yleisiä tilastotietoja niistä valituksista ja oikeudenloukkauksista, jotka koskevat yhteisön lainsäädännön siirtämistä osaksi kansallista lainsäädäntöä ja tämän lainsäädännön täytäntöönpanoa Kreikassa. Voisiko komissio toimittaa kaikki nämä tiedot sekä tiedot siitä, mitä asioita ne koskevat, vuodesta 1994 tähän päivään saakka?

Margot Wallströmin komission puolesta antama vastaus

(10. marraskuuta 2003)

Vastauksen antaminen parlamentin jäsenen esittämään kysymykseen on teknisesti mahdollista vasta vuodesta 1995 alkaen. Vuosien 1995 ja 2002 välillä komissio on rekisteröinyt ja tutkinut 257 tapausta, jotka koskivat epäiltyjä tai tapahtuneita yhteisön ympäristölainsäädännön rikkomuksia Kreikassa. Tapauksia on otettu käsittelyyn kanteluiden, vetoomusten ja parlamentin jäsenten esittämien kysymysten perusteella sekä komission omasta aloitteesta. Syyskuun 24. päivänä 2003 käsiteltävänä oli 98 tapausta, jotka koskivat epäiltyjä tai tapahtuneita yhteisön ympäristölainsäädännön rikkomuksia Kreikassa.

On huomattava, että Euroopan yhteisön perustamissopimuksen 226 artiklan mukainen rikkomista koskeva menettely on käynnistetty 85 tapauksessa 257:stä. Näistä 19 liittyy ilmansaasteisiin, 18 yhteisön jätehuoltoa koskevaan lainsäädäntöön, 13 luonnonsuojeluun, 11 kemikaaleihin, 10 vesiensuojeluun, viisi direktiiviin 85/337/ETY (2) sellaisena kuin se on muutettuna direktiivillä 97/11/EY (3), kolme muuntogeenisiin organismeihin ja kuusi muihin yhteisön ympäristölainsäädännön aloihin.

(1) EUVL C 33 E, 6.2.2004, s. 175.

(2) EYVL L 175, 5.7.1985.

(3) Neuvoston direktiivi 97/11/EY, annettu 3 päivänä maaliskuuta 1997, tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta, EYVL L 73, 14.3.1997.
FI Euroopan unionin virallinen lehti CE 78/336

(2004/C 78 E/0354)

KIRJALLINEN KYSYMYS P-3925/03

esittäjä(t): Raina Echerer (Verts/ALE) komissiolle

(16. joulukuuta 2003)

Aihe: Kissa- ja koiraturkikset sisämarkkinoilla

Kissan ja koiran karvasta valmistettuja turkiksia ei virallisesti tuoteta tai myydä Euroopan unionin jäsenvaltioissa. Voiko komissio esittää ehdotuksen, että kissa- ja koiraturkisten kotimainen tuotanto, myynti ja käyttö kiellettäisiin kokonaan Euroopan unionissa? Voiko komissio muussa tapauksessa selittää, mikä sitä estää tekemästä kyseistä aloitetta?

Tietääkö komissio, että yksi jäsenvaltio on äskettäin kieltänyt kissa- ja koiraturkiksilla käytävän kaupan ja yhdeksän jäsenvaltiota on ilmoittanut haluavansa asettaa saman kiellon, koska kyseisiä tuotteita on nykyään saatavilla Euroopan unionin markkinoilla, mutta niitä ei säännellä mitenkään?

Edellä kuvattu tilanne saattaa johtaa seurauksiin Maailman kauppajärjestössä. Tietääkö komissio, että Yhdysvallat on jo asettanut kissa- ja koiraturkisten kauppaa ja tuotantoa kotimaassa sekä niiden tuontia kolmansista maista koskevan kiellon?

David Byrnen komission puolesta antama vastaus

(27. tammikuuta 2004)

Komissio on saanut tietää, että kissojen ja koirien turkiksia saatetaan mahdollisesti tuoda yhteisöön. Komissiolle on lisäksi ilmoitettu joidenkin jäsenvaltioiden ja Yhdysvaltojen toteuttamista toimenpiteistä tällaisten turkisten kaupan ja maahantuonnin kieltämiseksi.

Asia otettiin esille myös 17. marraskuuta 2003 kokoontuneessa maatalousneuvostossa. Jäsenvaltioiden pyydettyä, että yhteisö esittäisi asiaa koskevia sääntöjä, terveys- ja kuluttajansuoja-asioista vastaava komission jäsen teki selväksi, että jäsenvaltioilla on oikeus ottaa käyttöön omia toimenpiteitään, kunhan ne noudattavat EY:n perustamissopimuksessa määrättyjä yleisiä sääntöjä. Komissio seuraa tilannetta arvioidakseen, onko mahdollista tehdä aloitteita asiaan puuttumiseksi yhteisön tasolla.
2.

Neuvosto on antanut jalkapallo-ottelun turvallisuutta koskevia tekstejä lisätäkseen jäsenvaltioiden toimivaltaisten elinten ja viranomaisten yhteistyötä. Neuvosto on erityisesti antanut seuraavat tekstit: — Neuvoston suositus, annettu 22 päivänä huhtikuuta 1996, ohjeista jalkapallo-ottelujen yhteydessä esiintyvien levottomuuksien ehkäisemiseksi ja hillitsemiseksi (1), — Neuvoston päätöslauselma, annettu 9 päivänä kesäkuuta 1997, jalkapallohuliganismin ehkäisemisestä ja hillitsemisestä kokemusten vaihdon, stadionille pääsyn kieltämisen ja tiedotusvälineitä koskevan politiikan avulla (2), — Neuvoston päätöslauselma, annettu 6 päivänä joulukuuta 2001, sellaisten kansainvälisten jalkapallo-ottelujen, joissa on mukana ainakin yksi jäsenvaltio, yhteydessä esiintyvien väkivaltaisuuksien ja levottomuuksien ehkäisemistä ja torjuntaa ja siihen liittyvää kansainvälistä poliisiyhteistyötä koskevia suosituksia sisältävästä käsikirjasta (3), ja — 2002/348/YOS: Neuvoston päätös, tehty 25 päivänä huhtikuuta 2002, turvallisuudesta kansainvälisten jalkapallo-ottelujen yhteydessä (4). Neuvosto tarkastelee puheenjohtajavaltio Italian aloitteesta ehdotusta päätöslauselmaksi pääsyn kieltämisestä jäsenvaltioissa kentille, joilla pelataan kansainvälisesti merkittäviä jalkapallo-otteluja.
FI Euroopan unionin virallinen lehti CE 88/328

(2004/C 88 E/0333)

KIRJALLINEN KYSYMYS E-0610/03

esittäjä(t): José Ribeiro e Castro (UEN) komissiolle

(3. maaliskuuta 2003)

Aihe: EU/São Tomé ja Príncipe 1999—2003: yhteistyö, kehitys, ihmisoikeudet, tuet ja muut kysymykset

Voisiko komissio vastata seuraaviin São Tornéa ja Príncipea koskeviin kysymyksiin vuosien 1999, 2000, 2001, 2002 ja 2003 osalta: Mitä São Tornéa ja Príncipea koskevia ohjelmia EU on kehittänyt tai aikoo kehittää? Kuinka paljon varoja ohjelmille on myönnetty? Mikä on kunkin ohjelman suunniteltu kesto? Mitä tuloksia ohjelmista on ollut ja mikä arvio on tehty ohjelmien onnistumisesta tai epäonnistumisesta? Mitä erityisiä edistysaskeleita kullakin ohjelmalla on saavutettu?
FI Euroopan unionin virallinen lehti CE 84/501

(2004/C 84 E/0578)

KIRJALLINEN KYSYMYS P-3109/03

esittäjä(t): Phillip Whitehead (PSE) komissiolle

(17. lokakuuta 2003)

Aihe: Vedytetyt rasvat

Kun otetaan huomioon vedytettyjen rasvojen turvallisuudesta esitetyt varaumat, onko komissio valmis käynnistämään aloitteen, jonka avulla vedytettyjen rasvojen mahdollisista terveysriskeistä ilmoitettaisiin selkeästi tuotemerkinnöissä? Entä onko harkittu näiden rasvojen kieltämistä kokonaan?

David Byrnen komission puolesta antama vastaus

(14. marraskuuta 2003)

Vedytys mahdollistaa kasvi- ja eläinperäisten öljyjen muuttumisen kovaksi eli tyydyttyneeksi rasvaksi. Öljyjen ja rasvojen vedytyksen ja muiden toimenpiteiden kuten hajunpoistokäsittelyn tuloksena niiden rasvamolekyylien rakenne muuttuu. Siksi rasvahappomolekyylien luonnonmukainen rakenne eli cis-rakenne hyvin usein muuttuu niin kutsutuksi trans-rakenteeksi. Edellä mainitut toimenpiteet, joita käytetään monissa tuotesovelluksissa, voivat aiheuttaa hyväksyttävää suurempia trans-rakenteisten rasvahappojen määriä.

On tunnettua, että tiettyjen tyydyttyneiden rasvahappojen suuri määrä ravinnossa lisää riskiä sairastua sepelvaltimotautiin. Viime aikoina on esitetty myös trans-rakenteisia rasvahappoja ruokavaliossa koskevia varaumia. Siksi komissio on pyytänyt Euroopan elintarviketurvallisuusvirastoa (EFSA) arvioimaan tietoja trans-rasvahappojen vaikutuksesta terveyteen ja sitä, miten tämä vaikutus mahdollisesti poikkeaa ruokavalioon kuuluvien muunlaisten rasvahappojen terveysvaikutuksista. EFSAa on pyydetty antamaan tieteellinen lausunto asiasta toukokuun 2004 loppuun mennessä.

Elintarvikkeiden tuotemerkinnöistä todetaan myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetussa Euroopan parlamentin ja neuvoston direktiivissä 2000/13/EY (1), että jos elintarvike sisältää vedytettyjä öljyjä tai rasvoja, sen tuotemerkinnöissä olevaan mainintaan vedytetystä öljystä tai rasvasta on liitettävä sana ”vedytetty”. Elintarvikkeiden ravintoarvomerkinnöistä 24 päivänä syyskuuta 1990 annetussa neuvoston direktiivissä 90/496/EY (2) annetaan mahdollisuus ilmoittaa tyydyttyneet rasvahapot ravinto-arvomerkinnöissä. Kysymystä siitä, onko tieto trans-rasvahapoista sisällytettävä elintarvikkeen ravintoaine-merkintöihin vai ei, harkitaan direktiivin 90/496/EY meneillään olevan tarkastelun yhteydessä.

(1) EYVL L 109, 6.5.2000.

(2) EYVL L 276, 6.10.1990.
—

Alta Murgiaa on kohdannut ympäristökatastrofi, sillä siellä on laittomia avolouhoksia, jotka on perustettu ilman lupia tai käyttäen laittomia menettelyjä Apulian alueen kaivosviraston välityksellä, mikä on 12. huhtikuuta 1996 annetussa presidentin asetuksessa säädetyn ympäristövaikutusten arvioinnin ja kyseisen alueen maisema- ja ympäristölupien vastaista.
FI Euroopan unionin virallinen lehti CE 84/22

(2004/C 84 E/0024)

KIRJALLINEN KYSYMYS E-2434/03

esittäjä(t): Ilda Figueiredo (GUE/NGL) neuvostolle

(22. heinäkuuta 2003)

Aihe: Portugalilaisille maanviljelijöille määrätyt seuraamukset

Pohjois-Portugalin maidontuottajien hiljattain pitämässä kokouksessa arvosteltiin niiden maanviljelijöiden epäoikeudenmukaista kohtelua, jotka ylittivät maitokiintiönsä maaliskuun 2003 loppuun mennessä.

Heille määrättiin seuraamuksia, kun taas Italiassa ilmoitettiin vähän aikaan sitten sopimuksesta, jolla ratkaistaan samassa tilanteessa olevien italialaisten maanviljelijöiden ongelma.

Voiko neuvosto kertoa Italian kanssa tehdyn sopimuksen erityisehdoista? Mihin toimiin neuvosto aikoo ryhtyä korjatakseen epäkohdan, joka kohdistuu portugalilaisiin maanviljelijöihin?

Vastaus

(8. maaliskuuta 2004)

Neuvoston asetuksella (ETY) N:o 856/84 maito- ja maitotuotealan yhteisestä markkinajärjestelystä annetun asetuksen (EY) N:o 804/68 muuttamisesta perustettiin mainitun alan lisämaksujärjestelmä, jonka soveltamista on jatkettu useaan otteeseen muun muassa neuvoston asetuksella (ETY) N:o 3950/92 maitoja maitotuotealan lisämaksusta. Kunkin jäsenvaltion on noudatettava viitemääräänsä, ja niiden on maksettava yhteisölle lisämaksujärjestelmän mukaisesti summa, joka vastaa viitemäärän ylittäviä määriä.

Neuvoston 16. heinäkuuta 2003 tekemässä ja Euroopan unionin virallisessa lehdessä (1) julkaistussa päätöksessä ilmoitetaan, että tuki, jonka Italian tasavalta aikoo myöntää maidontuottajilleen, soveltuu yhteismarkkinoille. Kyseisen päätöksen tekstissä nimenomaisesti mainitut erityiset edellytykset ovat seuraavat:

— Italian hallitus maksaa yhteisölle määrän, jonka Italian maidontuottajat ovat velkaa maidolle ja maitotuotteille markkinointivuosien 1995/1996—2001/2002 osalta asetetun lisämaksun perusteella.

— Velka maksetaan takaisin korotta samansuuruisina vuosittaisina erinä; takaisinmaksuaika ei ylitä neljäätoista vuotta.

Neuvoston jäsenet totesivat Italian hallituksen pyyntöön liittyvien olosuhteiden poikkeuksellisuuden ja hyväksyivät yksimielisesti tämän erityispäätöksen, joka perustuu EY:n perustamissopimuksen 88 artiklan 2 kohdan kolmanteen alakohtaan. Näin ollen neuvosto voi vain tapauskohtaisesti harkita päätöksen soveltamista muihin samankaltaisiin tapauksiin.

Lisäksi neuvosto pyytää arvoisaa parlamentin jäsentä tutustumaan 16. ja 17. lokakuuta 2003 Brysselissä kokoontuneen Eurooppa-neuvoston päätelmiin ja erityisesti päätelmien kohtaan 38, jonka mukaan Eurooppa-neuvosto suhtautuu myönteisesti komission ehdotukseen jatkaa Azorien maidontuotannon kehitystä koskeviin ongelmiin liittyvää järjestelyä ja kehottaa neuvostoa tarkastelemaan kysymystä mahdollisimman pian.

(1) EUVL L 184, 23.7.2003.